
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/61/2026 8726201435 08. 06. 2026 JUDr. František Krasňan ECLI:SK:OSPP:2026:8726201435.4
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti: A. B. C., nar. XX.XX.XXXX a D. E. C., nar. XX.XX.XXXX, obe bytom ako matka, zast. opatrovníkom Úradom práce, sociálnych vecí a rodiny Poprad, so sídlom Hraničná 13, 058 01 Poprad, dieťa rodičov: matky: F. G., nar. XX.XX.XXXX, trvale bytom F. XXX/XX, XXX XX H., právne zast. JUDr. Bc. Soňa Chlebovec, LL.M., advokátka, so sídlom Lúčna 2710/6, 058 01 Poprad, IČO: 50 039 202 a otca: I. C., nar. XX.XX.XXXX, trvale bytom F. XXX/XX, XXX XX H., t. č. bytom J. K. XX, XXX XX H., právne zast. Beňo & partners advokátska kancelária s.r.o., so sídlom Nám. sv. Egídia 40/93, 058 01 Poprad, IČO: 44 250 029, v konaní začatom na návrh matky, o zvýšenie výživného takto rozhodol: I. S c h v a ľ u j e rodičovskú dohodu v nasledovnom znení: M e n í rozsudok Okresného súdu Poprad č. k. 10P/171/2023 - 36 zo dňa 11.02.2024 tak, že z v y š u j e výživné zo strany otca pre maloleté dieťa: A. B. C., nar. XX.XX.XXXX zo sumy 100,- eur mesačne na sumu 250,- eur mesačne a pre maloleté dieťa: D. E. C., nar. XX.XX.XXXX zo sumy 100,eur mesačne na sumu 250,- eur mesačne od 01.04.2026, ktoré je otec p o v i n n ý platiť matke vždy do 15. dňa v mesiaci vopred. Dlžné výživné za obdobie od 01.04.2026 do 31.05.2026 spolu vo výške 600,- eur je otec povinný zaplatiť matke do 31.12.2026. II. Žiaden z účastníkov n e m á
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

